**भारत सरकार**

**रेल मंत्रालय**

**राज्‍य सभा**

**23.03.2018 के**

**अतारांकित प्रश्‍न सं. 3332 का उत्‍तर**

**एल.एच.बी. डिब्‍बों का देश में निर्माण**

**3332. श्री रंजिब बिस्वालः**

**क्या रेल मंत्री यह बताने की कृपा करेंगे किः**

(क) क्या रेलवे ने पहली बार 100 प्रतिशत ‘‘मेक इन इंडिया’’ एल.एच.बी. (लिंके हॉफमेन बुश) डिब्बों का प्रयोग शुरू किया है जिसके सभी घटक देश में निर्मित हैं;

(ख) यदि हां, तो उन कारखानों के नाम सहित तत्संबंधी ब्यौरा क्या है, जहां इन बोगियों का निर्माण हुआ है;

(ग) अब तक ऐसी कुल कितनी बोगियों को प्रयोग में लाया जा चुका है तथा वर्ष 2018 के दौरान कितने एल.एच.बी. डिब्बों के निर्माण का लक्ष्य निर्धरित किया गया है; और

(घ) प्रत्येक डिब्बे की लागत कितनी है तथा यह आयातित डिब्बे की तुलना में कितना सस्ता है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क) से (घ) : एक विवरण सभा पटल पर रख दिया गया है।

\*\*\*\*\*\*\*

एल.एच.बी. डिब्‍बों का देश में निर्माण के संबंध में 23.03.2018 को राज्‍य सभा में श्री रंजिब बिस्‍वाल के अतारांकित प्रश्‍न सं. 3332 के भाग (क) से (घ) के उत्‍तर से संबंधित **विवरण**।

(क) और (ख) : सवारी डिब्‍बा कारखाना, चेन्‍नै (आईसीएफ) ने अक्‍टूबर, 2017 में फोर्ज्‍ड पहियों को छोड़कर 100% “मेक इन इंडिया” मदों के साथ पहला स्‍वदेशी एलएचबी जीएस सवारी डिब्‍बा तैयार किया है। यह सवारी डिब्‍बा दोलन परीक्षण स्‍तर पर है।

(ग) : फरवरी, 2018 तक 7601 एलएचबी सवारी डिब्‍बे तैयार किए जा चुके हैं। वर्ष 2018-19 के लिए 3025 एचएचबी सवारी‍ डिब्‍बों के उत्‍पादन का लक्ष्‍य है।

(घ) : एलएचबी सवारी डिब्‍बों का अब आयात नहीं किया जाता है। सवारी डिब्‍बा कारखाना (आरसीएफ), कपूरथला में आयातित और स्‍वदेशी रूप से तैयार वातानुकूलित चेयर कार (एलडब्‍ल्‍यूएससीजैडएसी) और प्रथम श्रेणी वातानुकूलित चेयर कार (एलडब्‍ल्‍यूएफसीजैडएसी) एलएचबी सवारी डिब्‍बों की लागत निम्‍नानुसार है :

|  |  |
| --- | --- |
| सवारी डिब्‍बा |  प्रत्‍येक सवारी डिब्‍बे की लागत रुपए में (करोड़)(लगभग) |
|  | वातानुकूलित चेयर कार (एलडब्‍ल्‍यूएससीजैडएसी) | प्रथम श्रेणी वातानुकूलित चेयर कार (एलडब्‍ल्‍यूएफसीजैडएसी) |
| स्‍वदेशी रूप से निर्मित एलएचबी सवारी डिब्‍बा (नवीनतम लागत) | 2.42 | 2.39 |
| आयातित सवारी डिब्‍बा (वर्ष 1999) | 5.06 | 5.06 |

**\*\*\*\*\*\*\*\***